Rossiya “Argumenti i fakti” muxbiri Sergey Grachev o‘lik holda topildi

Rossiyaning Nijniy Novgorod shahrida “Argumenti i fakti” muxbiri Sergey Grachev o‘lik holda topildi. Bu haqda shahar qidiruv-qutqaruv guruhi ma’lumotiga tayanib, Meduza xabar bermoqda.

“Argumenti i fakti” hozircha voqea bo‘yicha hech qanday rasmiy ma’lumotlarga ega emasligini ma’lum qilgan.
38 yoshli jurnalist Sergey Grachev Nijniy Novgorod shahriga xizmat safariga borgan. Jurnalistni oxirgi marta 21-iyul kuni “Sheraton” mehmonxonasidan chiqayotganida ko‘rishgan.
27-iyul kuni shahar tergov qo‘mitasida jurnalistning bedarak yo‘qolgani bo‘yicha jinoiy ish ochilgan.